Die Woord van God leer in 2 Korintiërs 4, deur die getuienis van die apostel wat self bitter moes ly ter wille van die evangelie, dat ons ‘n Vader in die hemel het. Hy ontferm Hom oor sy kinders. Hy draai nie sy rug op jou wanneer daar moeilikhede op jou pad kom nie. Sulke dinge kom soms juis oor ons, sodat ons nie op onsself sal vertrou nie, maar op God wat dooies opwek tot die lewe (2 Kor. 4:9). God, die Vader bemoedig sy kinders in moeilike omstandighede. Hy gee krag deur sy Gees, Hy hou staande en gee uitkoms.
Die God en Vader van ontferming is steeds in beheer. Moeilike omstandighede en tye moet ons nie in ons geloof laat wankel nie. Hy self sal op sy tyd daaraan ’n einde bring. Nou het ons die sekerheid van die lewe in Christus, wat deur niemand weggeneem kan word nie. Ons kan uitsien na die volle verlossing, wanneer Hy weer kom om die Bose te vernietig en aan sy volgelinge die heerlikheid te skenk.